noviembre « 2008 « whitespirit\nL’altre dia vam tenir la 1era reunió de delegats amb el director i el Xavier Alcalde (que ocupa un càrrec concret però no recordo). Vam demanar el següent:\n– Modificació i actualització de la pàgina web. Vam demanar que s’informés millor de les proves d’accés i també de les dades d’inscripció.\n– Una reunió en que s’expliqués com ens afecta el Pla de Bolonya als estudis de restauració i conservació. Vam acordar que es faria a Febrer, només per 1er.\n– Vam demanar que a l’hora de matricular-se se’ns facilités el llistat del material que necessitarem pel curs per tal de tenir més temps de comprar-lo.\n– Vam demanar de fer reunions més sovint.\nDe moment això es tot el que vam comentar però necessitem que ens aviseu si voleu que parlem d’alguna cosa.\n– Hem estat pensant de proposar que s’obris almenys 1 cop al mes algunes classes per la tarda, sinó que aprofitant quan fan monogràfics (i per tant hi haguessin professors al centre) s’obrissin. Això però encara s’ha de comentar.\nEstem a l’espera que ens digueu més coses eh!\nexpo en el museo diosesano\néste mes hay una exposición de Orfebrería y Esmaltes Medievales en el Museo Diosesano Pia Almoina de Barcelona, al costado de la catedral. el artículo salió publicado el viernes en el periódico, pero no especificaba las fechas de cierre ni el precio de la entrada\nUn poco tarde si pensamos en el exámen del jueves, pero puede valer a pena.\npetons, noias y nois!\nA qui necessitin la fusta per materials…\nLa Magalí (A1) en té 19 disponibles per vendre-les. Ella les portarà dilluns per qui ho necessiti però estaria bé (si podeu) deixar un comentari en aquesta entrada dient qui sou i que en voleu una, i així no anirà tan carregada!\nCanvi de data d’examen de Teoria\nS’ha passat al dia 9 de desembre (recordo a tothom que el teniem el dia 2 de desembre).\nDemà dia 20, la classe de dibuix lineal (8,30 – 10,00h) no es farà.\nBLOG DOCENTE PARA LA ASIGNATURA DE PROYECTOS II DE PINTURA DE CABALLETE Y RETABLOS PICTÓRICOS. VICTORIA VIVANCOS. Departamento de Conservación y Restauración de Bienes Culturales. Universidad Politécnica de Valencia.\nDemà dia 18, els grups A1, A2 i B1 no vindrà el Xavier a classe. Tot i així la classe s’obrirà igualment per poder treballar.\nFotos de reixes\nHola a tots!! He trobat més fotos de reixes:\nReixa del rellotge\nreixa del rellotge2\nreixa de Juan Francés\nNo he trobat més reixes (de les importants). Qui en tingui més que les publiqui!\nAprofitant que avui es fa vaga contra el procés de Bolonya, aquí van alguns enllaços amb informació general i possibles conseqüències d’aquesta reforma universitària:\nReial decret 1393/2007 de 29 d’octubre: l’adaptació espanyola del procés de Bolonya.\nEducaweb: informació sobre l’Espai Europeu d’Educació Superior (l’espai que es vol crear amb la implantació del procés de Bolonya). A l’esquerra hi ha un menú amb tota la informació desglossada. Una forma més digerible d’entendre el reial decret.\nViquipèdia: El procés de Bolonya. L’explicació és escassa però al final hi ha enllaços interessants a diferents entitats, associacions i observatoris que segueixen la implantació de la reforma.\nSindicat d’estudiants: anàlisi a fons del pla de Bolonya. El perquè del rebuig a la reforma.\nLa lluita contra Bolonya a la UAB: històries de Bolonya #1. Un conte futurista i una mica catastròfic sobre les conseqüències de Bolonya. No té desperdici.\nEnric I. Canela: Veritats i mentides del procés de Bolonya. No tot és blanc o negre. L’opinió d’un catedràtic de la Universitat de Barcelona, a favor de la reforma però amb matisos.


Hotel Himalayan Star Pokhara Nepal - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHotel Himalayan StarLakeside, Gaurighat-6, Llac Phewa, Pokhara, Nepal, 00977 - Veure al mapaNotable7,1Basada en1comentariHotel Himalayan StarVeure més fotosBanyVeure més fotosVeure totes les 17 fotosMolt bona ubicació 7,5Veure al mapa7,5UbicacióParticularitats que li encantaranWi-Fi gratuït en totes les habitacionsaire condicionatbartransport hotel/aeroport\nDistàncies i informació bàsicaaeroports a prop2,3 kmAeroport de Pokhara (PKR)75 kmBharatpur Airport (BHR)estacions de tren i autobús400 mEstació de Bus del Costat del Llac1,3 kmEstació de Bus de Shanti Nagar Chowkhospitals i clíniques2,1 kmFewa City Hospitalfarmàcies1,3 kmBardan Medical Hallbotiga de conveniència200 mM.B. Provisions Shopcaixer automàtic3,6 kmATM\nSobre l'allotjamentDescripcióSi el que està buscant és per un hotel ben situat a Pokhara, no busqui més enllà de Hotel Himalayan Star. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Pokhara. L'hotel ofereix accés a una gran gama de serveis, inclosos Wi-Fi gratuït en totes les habitacions, recepció 24 hores, magatzem d'equipatge, Zones públiques amb Wi-Fi, aparcament de cotxes. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Sigui quina sigui la seva raó per visitar Pokhara, el Hotel Himalayan Star és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxesservei de llançadora Lloguer de cotxestransport hotel/aeroport Coses a fer, maneres de relaxar-sejardívisites turístiques Àpats, begudes i refrigeribarRestaurantsservei d'habitacionsServeis i comoditatscaixa fortaneteja en seczona de fumadorsmagatzem d'equipatgeservei de bugaderia Accésrecepció [24 hores]s'admeten animals de companyia Disponible a totes les habitacionsaire condicionatplat de dutxatelevisió de pantalla planaarticles de tocadorsala d'estarTV satèl•lit/cableCaixa forta a l'habitacióservei de despertador empolles d'aigua de cortesiatelèfon Idiomes ParlatsAnglès Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.


Ens vam plantejar la idea en cert moment, que la nostra tasca anava més enllà de la recuperació i mostra de balls, i vam vore que estava en les nostres mans el recuperar peces d'indumentària tradicional que encara podien estar guardades en armaris o terrats. D'eixe treball, van sorgir nombroses: "Exposicions d'Indumentària Tradicional", així com col·laboracions en diferents entitats culturals interessades en indumentària antiga.\nExposició (Any 1986)\n"Indumentària de Muro i Comarca"\nExposició d'indumentària tradicional any 1986 celebrada amb col·laboració de la Caixa d'estalvis del mediterrani.\nExposició (any 1993)\nExposició (any 1993) "Moda d'Ahir"\nSEGONA GERMANIA 1993\nExposició d'Indumentària Tradicional dins dels actes commemoratius del tercer centenari de la IIª Germania. (any1993)\nExposició "La dona a Muro" (Any 2002)\nCol·laboració Baladre Exposició:"La Dona a Muro", Gener de 2002.\nExposició tradicional femenina: "La dona a Muro", organitzada per "El 'institut d'història l'Almoroig".A aquesta exposició vam aportar els nostres coneixements d'indumentària tradicional així com divers material i objectes de la vida quotidiana de la dona del passat a Muro.\nExposició "Baladre" "Taller Teatre de Titelles Buffo". Maig-Juny 2007\nEl grup Baladre col·labora amb el "taller-teatre de Titelles Buffo" de Puçol (València), del 30 de maig al 16 de juny del 2007.\nBaladre col·labora amb el "taller-teatre de Titelles Buffo", aportant indumentària antiga per a l'exposició a grandària real, contrastant amb la grandària xicoteta de les seues titelles.\nLes titelles escenifiquen costums i moments dels nostres avantpassats mostrant una reproducció d'indumentària antiga valenciana de la primera mitat del segle XIX.\nBaladre col·labora en l'exposició "Mantons i Ventalls" el 21-01-2011\nEl Grup Baladre col·labora en l'exposició "Mantons i Ventalls", organitzada per l'Institut d'Història l'Almoroig, el 21 de gener de 2011.\nExposició tradicional de mantons de Manila i ventalls, organitzada per "El institut d'història l'Almoroig". A aquesta exposició el Grup Baladre, va aportar els nostres coneixements d'indumentària tradicional, en concret la dels mantons i ventalls, tant de la història com de l'us d'estes peces d'indumentària tradicionals a les nostres comarques, aportant per a l'exposició el material d'aquest tipus del que disposa el Baladre; col·laborant així amb "El institut d'història l'Almoroig", a entendre millor la vida quotidiana de la gent del passat a Muro. Esta exposició es celebra a la sala principal de la Biblioteca Municipal de Muro, durant la nostra tradicional Fireta de Sant Antoni, els dies 21, 22 i 23 de gener de 2011.


El Bus Exprés de la Vall del Tenes es consolida com a servei eficient i exemple de cooperació | transportpublic.org\nA l’acte han assistit el Conseller del Departament de Territori i Sostenibilitat, l’Hble. Sr. Santi Vila; el Secretari d’Infraestructures i Mobilitat, Il·lm. Sr. Ricard Font; el Secretari de Transports i Mobilitat, Il·lm. Sr. Pere Padrosa; el president de la Mancomunitat de la Vall del Tenes i alcalde de Bigues i Riells, Il·lm. Sr. Joan Vila; l’alcalde de Lliçà d’Amunt, Il·lm. Sr. Ignasi Simón; l’alcalde de Santa Eulàlia de Ronçana, Il·lm. Sr. Joaquim Brustenga; i l’alcalde de Lliçà de Vall, Il·lm. Sr. Andreu Carreras; els regidors de Parets del Vallès, Srs. Francesc Juzgado i Dídac Cayuela; i el president de la PTP, Sr. Ricard Riol, entre molts altres amics i col·laboradors del projecte del Bus Exprés.\nLa transformació del bus exprés 777 en l’e7 suposa, a més d’un canvi de nomenclatura i la integració amb el nou concepte de bus ràpid que impulsa la Generalitat, un increment de 20 a 25 circulacions diàries (ambdós sentits). A més del reforç del servei, la nodrida representació institucional i associativa de la presentació de l’e7 respon a la naturalesa especial del projecte, que es pot resumir en els següents 7 punts:\nCol·laboració i cooperació entre la societat civil i diverses administracions. L’origen d’aquest projecte se situa en una reivindicació conjunta de l’administració local i l’Associació per a la Promoció del Transport Públic l’any 2007, segellat com a “Compromís pel Bus Exprés”. Ràpidament fou assumit per la Generalitat de Catalunya (que finança el servei) i recolzat per la Diputació de Barcelona (gestora de la infraestructura viària per on circula l’e7 dins la Vall del Tenes). L’operador concessionari de la línia, Sagalés, també va implicar-se des d’un primer moment en fer possible d’aquest novedós servei. Aquesta línia és fruït de la perseverança i el compromís de molts tècnics, polítics i col·laboradors al llarg del temps.\nDignificació de l‘autobús. El Bus Exprés de la Vall del Tenes va néixer com un projecte de servei públic plausible. Malgrat ser l’època de la bombolla infraestructural, els alcaldes de la Vall del Tenes van tocar de peus a terra i van veure que l’autobús també pot convertir-se en un transport competitiu amb el cotxe en temps, d’alta qualitat (ofereix wi-fi, butaques comfortables i vehicles d’alta capacitat) i puntual. Els usuaris valoren molt positivament tots aquets atributs. Darrerament també s’han incorporat parades amb teleindicadors.\nDesenvolupament de mesures de gestió a la via pública. Una altra innovació plantejada al Bus Exprés de la Vall del Tenes és la instal·lació pionera de prioritat semafòrica en autobusos interurbans de Catalunya. Amb la col·laboració del titular de la via, la Diputació de Barcelona, van haver-se de desenvolupar un nou senyal de trànsit i un nou sistema per activar la prioritat semafòrica a petició dels conductors del bus.\nConcepte de servei inèdit. Aquest projecte va presentar una novetat respecte als autobusos tradicionals per autopista: no realitzar totes les parades en el tram de carretera; de la mateixa manera que els trens semidirectes no s’aturen a totes les estacions.\nCreació de park & ride associat a l‘autobús. També per primera vegada s’associa un projecte d’aparcaments de dissuasió a una línia d’autobús. A tal efecte han estat modificats els Plans Generals d’Ordenació Urbana de diversos municipis i s’han posat en marxa diversos projectes a càrrec de la Diputació de Barcelona, el Departament de Territori i Sostenibilitat i l’Autoritat del Transport Metropolità.\nContra els tòpics, un servei d‘alta ocupació. Amb només 53.000 habitants ubicats de forma dispers a tota la Vall del Tenes, el bus Exprés de la Vall del Tenes s’ha consolidat com un servei amb una ocupació superior mitjana a la d’autobusos circulant per zones més densament poblades. La clau ha estat generar un servei competitiu amb el vehicle privat, d’alta qualitat i puntual.\nInstauració del concepte de servei mínim. La Generalitat, titular del servei, ha assumit la necessitat d’incrementar els serveis per eliminar els principals “buits horaris” de les hores punta del matí, migdia i tarda. L’esperit del projecte del Bus Exprés de la Vall del Tenes és assolir el concepte de cadència horària (repetir l’oferta cada hora als mateixos minuts) de forma anàloga als trens de Rodalies.\nLa PTP felicita el Departament de Territori i Sosteniblitat, la Diputació de Barcelona, la Mancomunitat i els Ajuntaments de la Vall del Tenes pel desenvolupament progressiu del Bus Exprés e7. També cal fer un esment especial als tècnics i polítics que, des del començament d’aquest projecte, han hagut de fer front a les incerteses i no escassos reptes derivats del caràcter novedós de la proposta. El temps ha acabat demostrant l’èxit de la mesura. Considerem aquest nou servei un exemple per a la resta de Catalunya i desitgem en un futur completar noves millores.\nBigues i Riells, 07 de setembre de 2013\nHoraris inaugurals del Bus Exprés de la Vall del Tenes (777)\nHoraris del Bus Exprés de la Vall del Tenes actual (e7)\nAnteriorPublicación anterior:¿Qué respuesta piensan dar a los pasajeros y a las víctimas?SiguientePublicación siguiente:National report Spain – September 2013


psi-Alvarez Martinez e - Detail\npsi-Alvarez Martinez e\nDr. Enric Álvarez Martínez\nDirector de Servei\nEnrique Álvarez és director del Servei de Psiquiatria de l'Hospital de la Santa Creu i Sant Pau de Barcelona des de 1996. Va realitzar la llicenciatura i doctorat a la Universitat Autònoma de Barcelona de la qual, en l'actualitat, és professor titular i acreditat com a catedràtic per l'ANECA.\nHa publicat més d'un centenar de treballs en revistes amb factor d'impacte. Editor de cinc llibres i quatre revistes sobre psicofarmacologia. Participa activament en congressos nacionals i Internacionals amb més de 200 ponències i comunicacions.\nLes línies de treball en recerca inclouen aspectes de neuroquímica, farmacologia, genètica, neuroimatge i terapèutica en trastorns afectius, esquizofrènia. És investigador del CiberSam i coordinador del Grup Consolidat de Recerca de Trastorns Psiquiàtrics Sant Pau per la Agència de Gestió d'Ajuts Universitaris i de Recerca de la Generalitat de Catalunya (AGAUR).\nL'activitat docent i investigadora la duu a terme en el Servei de Psiquiatria de l'Hospital de la Santa Creu i Sant Pau (Unitat docent de la Universitat Autònoma de Barcelona), on també desenvolupa de forma exclusiva la seva activitat assistencial.\nLatest update: 05/03/2021 11:11:26


Regió7 posa a la venda una col·lecció de quatre tisores per a la cuina - Regió7 :: El Diari de la Catalunya Central\nRegió7 posa a la venda una col·lecció de quatre tisores per a la cuina\nConsta d'un model multiusos, un per tallar aus, un per a marisc i un altre per a herbes\nredacció manresa 03.10.2015 | 00:00\nA partir de dissabte de la setmana que ve, 10 d'octubre, amb Regió7 es podrà adquirir una col·lecció de tisores de la marca Kirie.\nTotes les tisores, que es posaran a la venda de forma individual, incorporen un mànec sintètic amb tacte agradable a la part interna i són aptes per posar-les al rentaplats.\nEl primer dels quatre models que es podran comprar, el dissabte 10 d'octubre, és dissenyat per tallar diferents tipus d'aliments i també incorporen altres utilitats, que permeten obrir pots de conserva, ampolles o trencar nous, entre d'altres.\nEl dissabte 17 d'octubre serà el torn de les tisores pensades per tallar la carn d'aus i que, a més a més, l'agafador té una forma corbada per fer més pressió i força i així facilitar l'operació.\nEl 24 d'octubre es podrà adquirir un model que té les seves fulles de tall corbades i que està especialment pensat per tallar el marisc.\nFinalment, el 31 d'aquest mes es posaran a la venda unes tisores per tallar tot tipus d'herbes aromàtiques. Aquest model consta de cinc fulles de tall que, alhora també que tallen les herbes, també les piquen.\nEl preu de cadascuna de les tisores és de 6,90 euros, tant per als lectors com per als subscriptors del diari, i es podran comprar al quiosc amb el diari. Els subscriptors podran adquirir-les també al quiosc presentant el seu carnet de Regió7.


Admesa una querella contra Neymar i el Barça per estafa\nA dos dies d’irrompre a les eleccions, Bartomeu veu ressorgir el cas\nSandro Rosell acomiadant-se del Barça i donant el relleu a Josep Maria Bartomeu. ALEJANDRO GARCÍA / EFE\nBarcelonaNou gir, i inesperat, en el cas Neymar. El jutjat número 5 de l’Audiència Nacional va admetre a tràmit -amb el vistiplau de la Fiscalia- la querella presentada pel fons d’inversions DIS contra Neymar, el seu pare, els expresidents Sandro Rosell i Josep Maria Bartomeu, el mateix Barça i els presidents del Santos. DIS es considera estafat en el fitxatge del brasiler, i la querella ha prosperat per delictes de corrupció entre particulars i estafa.\nAl fons d’inversió, que tenia un percentatge dels drets del jugador, li corresponia un 40% dels diners que el Barça va pagar al Santos (17,1 milions en total), i ja havia intentat anteriorment que prosperés una querella que va ser rebutjada per un informe del fiscal i una interlocutòria del jutge Pablo Ruz. “Les qüestions plantejades per DIS haurien de resoldre’s en relació amb el Santos FC, com el jutjat ja li va comunicar en la inadmissió inicial”, es defensava el Barça en un comunicat al vespre.\nPerò el substitut de Ruz, José de la Mata, ha decidit acceptar la nova querella de DIS, que manté que en la simulació contractual per al fitxatge els van estafar uns 40 milions. El magistrat considera que aquests 40 milions que va cobrar Neymar del Barça a canvi d’anticipar un any el seu aterratge al Camp Nou podrien “haver alterat el lliure mercat i perjudicat també el querellant” perquè podria haver percebut més diners d’altres clubs. En la seva interlocutòria, el jutge demana al Madrid, el Chelsea, el Bayern i el City les ofertes que van enviar entre el 2009 i el 2013 al Santos, a Neymar o als seus representants. El Barça evita parlar de “suborn” i defensa que Neymar va seguir el seu desig de vestir de blaugrana per fitxar.\nLa defensa blaugrana tem que l’admissió a tràmit de la querella faci que els fiscals “pretenguin recuperar” el cas, i que torni a la seu de l’Audiència Nacional, després que fa poques setmanes el procés passés a la de Barcelona com s’havia sol·licitat. Les mateixes fonts asseguren que aquesta querella hauria de seguir el seu curs a Madrid i la resta del procés continuar amb normalitat a Barcelona. Tot i així, experts consultats per l’ARA creuen que la querella no prosperarà, ja que hauria de dirimir-se al Brasil i no en territori espanyol. Els advocats de DIS van considerar que la querella s’havia de presentar a Espanya per petició expressa del fons d’inversió.\nDe la Mata defensa en el seu escrit per què el cas ha de ser investigat per l’Audiència Nacional: el delicte d’estafa s’ha comès fora d’Espanya, i alguns dels criminalment responsables són espanyols. El jutge destaca que l’import oficial del traspàs (17,1 milions) es va ingressar al compte del Santos al Brasil, el percentatge que corresponia a DIS es va transferir al Brasil i els imports dels contractes simulats es van ingressar també allà. De la mateixa manera, el perjudici, segons el magistrat, també es va produir al país sud-americà.\nAtenent el criteri del fiscal, el magistrat entén que “no és urgent i necessari ara per ara citar els querellats per prendre’ls declaració en qualitat d’imputats”. Per tant, no es repetirà de moment la imatge de Rosell ni Bartomeu entrant a l’Audiència Nacional, ni tampoc la de Neymar.\nAl Barça titllen d’“insòlit” i “escandalós” aquest canvi de rumb del cas, sobretot perquè Ruz havia considerat els 40 milions com a salari -d’aquí va derivar el delicte fiscal-, i ara, amb l’acceptació de la querella de DIS, s’està considerant els 40 milions com a traspàs.


El Bloc d'en Jordi Miralles: RAONS PER MANIFESTAR-SE L'1-D\nRAONS PER MANIFESTAR-SE L'1-D\nPerquè ens em de manifestar l’1-D?\nCal una mobilització ciutadana com a resposta a les causes, a la mala gestió i als greus incidents a RENFE i FGC, que han provocat l’arribada a Barcelona de l’AVE. Una expressió social, des d’opcions ideològiques i de l’autogovern diverses, en favor del transport públic, de rebuig d’un model ferroviari equivocat, mal planificat i insuficient per a les necessitats reals de la mobilitat a Catalunya i de denúncia de decisions polítiques i econòmiques equivocades, pels governs espanyols i de CiU\nLes obres de l’AVE, i la conseqüent suspensió de les línies de tren de Rodalies, ha afectat tota una comunitat i, en especial, la que gent que viu, treballa i estudia, on connecta el sud --i cap a l’interior-- amb la ciutat de Barcelona. Des del 20 d’octubre, aquesta situació ha generat un autèntic caos d’horaris, laboral, de comunicacions i seguretat. Una problemàtica que no afecta ara, ni només, als serveis de rodalies de Barcelona, sinó que implica tot Catalunya, a la xarxa de serveis regionals de Tarragona, Reus, Tortosa, Lleida, Girona, Manresa, Figueres, Ripoll o Puigcerdà.\nLa reobertura parcial del servei, després de setmanes d’absoluta ineficiència, no pot amagar la dimensió del problema. S’ha generat un trastorn i un impacte brutal en la vida quotidiana de centenars de milers d’usuaris del servei públic. Les obres també han tingut, i tenen, un impacte en la qualitat de vida dels veïns afectats: esquerdes, sorolls, contaminació acústica i partícules de l’aire.\nPerò la construcció de l’AVE també ha causat treballadors morts. Per als treballadors de les obres, la pressió és màxima i les jornades de treball són extenuants i contínues. De la sinistralitat laboral a Catalunya, que ja ha acabat amb la vida de 87 treballadors des de l’inici de 2007, n’hi ha 13 que han mort a les obres d’aquesta infraestructura.\nTot plegat, representa una situació molt greu i que no és casual. Existeixen decisions polítiques i econòmiques equivocades que han afavorit que es produís, que no han tingut en compte els problemes d’estabilitat en el terreny, que s’havia planificat un calendari de les obres massa ajustat i les afectacions que aquestes podien causar. Una greu situació de manifesta insuficiència i mala qualitat de la xarxa ferroviària de l’àrea de Barcelona, i tot Catalunya, que no només té el seu origen en la manera d’executar les obres d’accés de l’AVE a Barcelona, sinó que és el resultat d’una manera d’entendre el país, la mobilitat i les prioritats de la inversió en l’obra pública, pels governs del PSOE, PP i de CiU.\nCal recordar que entre 1990 i 2003, des de l’Administració de l’Estat i des dels anteriors governs de CiU a la Generalitat, no es va invertir el necessari en noves línies de tren, personal, nou material mòbil, manteniment de les línies de regionals i rodalies i transport públic en general. Ni tant sols es van redactar projectes que permetessin planificar el conjunt d’obres ferroviàries. Des de 1990 i fins 2006, l’increment d’usuaris de rodalies a Barcelona ha estat del 107%, mentre que les inversions en ferrocarril convencional només s’han incrementat el 3%. El total del pressupost que el Ministeri de Foment ha invertit en rodalies, en el millor dels anys, no ha superat el l3% del total, davant el 31% de passatgers. I entre 1990 i 2007, pel que fa al conjunt del pressupost destinat a ferrocarrils de Catalunya, 96’37 euros de cada 100 s’han destinat a l’alta velocitat.\nA la present legislatura, el govern espanyol ha introduït certes correccions i millores a les inversions ferroviàries, però la realitat és que fins que no ha explotat la crisi de rodalies a Barcelona el Ministeri de Foment, amb la esperpèntica Magdalena Álvarez al capdavant, ha continuat mantenint un esquema de prioritats basat en autopistes i autovies, en l’AVE i les grans infraestructures portuàries i aeroportuàries –necessàries, però no úniques- mentre que ha posposat les inversions en ferrocarril convencional, tant a rodalies com a regionals i de mercaderies de Catalunya.\nTot plegat posa de manifest la crisi del model. Una concepció antiga d’entendre les necessitats de la gent i del nostre país en matèria d’infraestructures, i que no ha abordat amb serietat la realitat d’un dèficit històric en transport públic. S’ha oblidat que per ser una economia solvent i tenir bones connexions internacionals, és necessari un sistema sòlid de mobilitat interior. Que és necessària una bona xarxa de transport públic, de metro, d’autobusos urbans i interurbans, de ferrocarrils regionals, rodalies i mercaderies.\nAra em viscut un desgavell per decisions equivocades, és per això que els homes i dones d’EUiA el dia 1-D ens manifestarem. La resposta i les alternatives no estan només en la política institucionalitzada i l’opinió publicada, estan també en la gent i la societat organitzada.\nEns manifestarem en favor de ferrocarril: rodalies, regionals i mercaderies i per que Catalunya decideixi en tot allò que afecta la seva gent. Ens manifestarem per que es compensi les persones afectades i per que assumeixin responsabilitats les administracions i empreses responsables. Ens manifestarem per tornar a demanar la dimissió de Magdalena Álvarez. L’1 de desembre la ciutadania, organitzacions socials, plataformes i forces polítiques, ens manifestarem per que hi ha prou motius social i polítics per fer-ho i per que el desgavell, com el de l’AVE, no torni a succeir.\nCoordinador general d’EUiA\nVicepresident parlamentari d’ICV-EUiA\n(Publicat a El Mundo, el dia 25 de Novembre de 2007)\nPublicat per Jordi Miralles el dimarts, de novembre 27, 2007\nUN HOME VALENT, COHERENT I UNITARI\nAMB LLAMAZARES, HA GUANYAT LA PARTICIPACIÓ, EUiA I...\nENTREVISTA AL DIARI EL TRIANGLE\nMANIFEST CONTRA EL CÀNCER DE MAMA\nUN ANY DE LES ELECCIONS DEL 1-N


Oliver Mir, Miquel ▸ Arrels Democràtiques\nEstàs aquí:Inici / Memorial / Mallorca / Oliver Mir, Miquel\nLi deien En Talaiet. Tenia trenta-tres anys i va pertànyer a les Joventuts Socialistes Unificades. Treia marès, un ofici dur, tot i que havia patit una malaltia greu. Una malaltia estranya. En Miquel Talaiet va viure cinc anys sota una figuera, apartat de tothom, perquè patia possiblement una malaltia contagiosa. A Algaida, encara, perviu el record de l’home lluitant contra la seva soletat a fora vila. Ningú no esperava que guarís, petita taca sobre el paper del paisatge. Però estranyament va recobrar la salut i retornà al poble. Retornà gairebé perquè l’assassinassin, ell que s’havia aferrat a la vida amb voluntat d’acer. El setze d’agost del trenta-sis el detingueren i se l’emportaren a afusellar a Son Coletes, juntament amb vuit algaidins més.


El Grup de Defensa del Ter denuncia a fiscalia la contaminació a la riera de Sant Martí de L’Esquirol\nEl Grup de Defensa del Ter (GDT) ha denunciat, davant de la fiscalia, a l’escorxador Patel per abocar a la riera de Sant Martí de l’Esquirol aigua amb un volum d’amoníac per damunt de l’autoritzat. Ho han fet, expliquen en un comunicat, davant la “inacció” dels Mossos i de l’ACA i amb l’objectiu de què investiguin els fets. Segons els ecologistes, que fa temps que fa anàlisis de l’aigua al pas per la zona, el valor d’amoníac ha arribat a “quintuplicar el suposat topall imposat per l’administració”. A banda de dur el cas a la fiscalia, el GDT organitzarà un acte reivindicatiu per denunciar públicament els fets.\nSegons el GDT, l’escorxador té un permís autoritzat que li permet abocar aigua amb un volum de 10 mg/l d’amoníac. Una quantitat que, consideren, ja és “un fort impacte en la biodiversitat i la qualitat ambiental de la riera”. Expliquen que fa temps que fan seguiment dels valors, però que “l’alarma” es va disparar, el 6 de març de 2019, quan aquest valor va arribar a 49,7 mg/L d’amoníac. En paral·lel, el col·lectiu també denuncia l’ampliació que es vol fer de l’escorxador i que, asseguren, “està causant un greu impacte en una zona de gran valor natural com és el pantà de Sau”. “És un despropòsit a nivell paisatgístic i urbanístic”, afegeixen en el text.\nPer denunciar públicament els fets, el GDT organitzarà, el proper dia 22, un acte lúdic-reivindicatiu en el que volen donar a conèixer públicament els fets. Es farà a l’entorn de l’escorxador i, a banda d’explicar la denúncia presentada a la fiscalia, es faran parlaments a càrrec d’altres entintats com Càrnies en Lluita, Amics i amigues de la natura de Roda de Ter i les Masies, i el Moviment veïnal de L’Esquirol. També hi haurà actuacions musicals i poesia.


Raquetes Inook Expert | Amaroq\nEquip de progressió\nRaquetes Inook Expert\nUna raqueta de confiança per a qualsevol tipus de terreny i qualsevol tipus de neu.\nUn gran clàssic conegut per la seva durabilitat i estabilitat; ha estat elegit per l’exèrcit francès.\nPas de taló automàtic – Assistent d’escalada:\nUna empenta amb el pal a la part posterior de l’AGS -sense doblar- i s’allibera la placa. Un altre empenta i la placa està bloquejada o en posició d’escalada, depenent de si el peu va ser aixecat o no.\nAjust frontal 45 °\nAquest detall és molt important perquè permet que la sabatilla es sostingui perfectament, sense crear cap línia de pressió, el que podria causar problemes reals a la fi de el dia.\nLa forma d’el peu és respectada.\nConcepte d’ala i concepte Multi Spike\nEl marc vist des de baix mostra el perfil voltat, que proporciona estabilitat i excel·lent adherència a l’travessar pendents. La neu en el marc cau als costats, però especialment sota el marc la neu no pot enganxar-se; fins i tot amb més graus, el ritme es manté lleuger.\nPer aprofitar a l’màxim un recorregut amb raquetes de neu, escoltar només la natura, totes les plaques estan equipades amb amortidors sota el taló.\nFàcil de portar i configurar …\nCanviar la mida és realment simple; pressiona la palanca contra la part posterior de l’enquadernació i tira d’ella cap enrere per ampliar la mida. Després empenys la part completa fins que toqui la sabata; es bloqueja automàticament.\nPes: 1.040 g X 2\nPer a persones de 45 a 120 kg\nMides: 34 a 47\nRaquetes Inook Expert quantity\nNOTA: El preu del producte és de € / setmana\nSi t'interessa llogar aquest producte contacta'ns


L’Associació de Veïns de la Pau i la Lluna prepara una festa de primavera - vilanovainformacio.cat - Portal de Comunicació de Vilanova del Camí\nL’Associació de Veïns de la Pau i la Lluna prepara una festa de primavera\nL’Associació de Veïns del Barri de la Pau i la Lluna estan preparant una nova activitat per encetar la primavera i donar-se a conèixer una mica més al veïnat. Pel dissabte 9 d’abril tenen prevista una jornada d’activitats que es desenvoluparan al llarg de tot el dia i que esperen pugui aplegar persones de dins i fora del barri. L’actual associació, que fa poc més d’un any que camina i que el novembre passat va estrenar nova junta, continua buscant, així, la complicitat dels veïns del barri.\nSegons ha explicat l’actual presidenta de l’associació, Jorgina Villoria, arrel de la celebració de les festes de Nadal i de la bona acollida de les activitats, els veïns s’han animat una mica més a conèixer l’associació. Tot i així, diu que encara costa molt la implicació de la majoria, per la qual cosa torna a recordar que l’entitat està oberta a la participació de tothom.\nL’actual Junta de l’entitat encapçalada per Villoria està integrada per sis persones: Marta Trucharte, a la vicepresidència; Sergi Balcells, secretari; Olga Puga, tresorera, i Gregorio Cárdenas i Francesc Viera, vocals.\nNo ha estat un any fàcil per a l’entitat que ha viscut el canvi de presidència i la renovació de la junta amb algunes tensions internes, però des del passat desembre les coses comencen a rutllar. I és que segons afirma Sergi Balcells, la idea és precisament tornar la credibilitat a l’associació i ser útils per al barri. De fet ja han fet d’intermediaris amb l’administració en alguns problemes veïnals i valoren la bona entesa amb l’Ajuntament.\nDe moment, l’activitat que tenen prevista és més aviat lúdica i amb ànim de convivència. L’associació té intenció de recuperar la festa d’estiu, però abans faran un preescalfament per mesurar les seves possibilitats i la resposta dels veïns. Ho faran, com dèiem en començar, per mitjà d’una diada festiva el dia 9 d’abril. Estan acabant d’enllestir un ampli programa d’activitats que inclourà una excursió als Esgavellats, una exhibició de rescat amb gossos, una tarda de jocs infantils, un concert de música en directe i un sopar popular.\nTant Balcells com Villoria animaven als veïns a guardar-se aquesta data a l’agenda per participar dels actes i passar una bona estona.\nEn breu anunciaran el programa amb detall i on es poden comprar els tiquets\nDe Cervera a Tàrrega amb la Colla Excursionista de Vilanova del Camí


art | L'agenda de la cultura científica\nEtiquetes: física, tecnologia, internet, arqueologia, natura, fauna, salut, art, ciència, història de la ciència, agenda, ecologia, urbanisme, medi ambient, matemàtiques, energia, medicina, química, TIC, bioquímica, fotografia, exposicions, dona i ciència, ocells, drogues, suro, mimetisme\nLa matinada del dimarts 5 al dimecres 6 de juny tindrà lloc un fenomen poc freqüent: el trànsit del planeta Venus pel davant del Sol. Des de Catalunya només se’n podrà veure la fase final, just abans de la sortida del Sol. Per no perdre detall d’aquest moment tan singular, diverses agrupacions d’astronomia catalanes han organitzat observacions gratuïtes des de punts estratègics del territori català. És una oportunitat única que implica matinar força (o anar a dormir tard, ja de dia), però que valdrà la pena viure, ja que no es tornarà a repetir fins l’any 2117. Si no teniu l’oportunitat de gaudir-ho en viu, us donem també alguns enllaços amb emissions en directe i on trobareu més informació. Cliqueu aquí per veure les recomanacions.\nComentaris : Deixa un Comentari » Etiquetes: agenda, aigua, alimentació, arquitectura, art, canvi climàtic, ciència, climatologia, drogues, esport, evolució, fotònica, geologia, història de la ciència, Música, medi ambient, medicina, meteorologia, neurociències, ocells, paisatge, percepció, química, salut, sentits, sinestèsia, Sistema Solar, tecnologia, trànsit de Venus\nEtiquetes: addiccions, agenda, aigua, alimentació, antropologia, arqueologia, art, boscos, ciència, disseny, drogues, física, geologia, gnomònica, història, intel·ligència artificial, medi ambient, medicina, meteorologia, natura, química, salut, tecnologia, veterinària, vulcanologia\nDe pedra. Així em vaig quedar dilluns quan vaig llegir a El País que l’Espai Laboratori de l’Arts Santa Mònica tanca per les retallades. Impulsat per Josep Perelló, professor del Departament de Física Fonamental de la Universitat de Barcelona, l’espai tanca portes el proper mes de març, al cloure l’exposició “Camps invisibles. Geografies de les ones de ràdio” i els tallers i activitats familiars que s’hi emmarquen. L’Espai Laboratori ha estat un actiu i participatiu punt de trobada de l’art i la ciència per a tots els públics. Perquè us feu una idea, aquesta agenda l’ha anunciat a 66 entrades. Però sembla que ni l’èxit ni el reconeixement de premis com l’Antoni Caparrós ni la creativitat ni l’ús eficient de recursos assequibles han servit per donar una llarga vida a aquest espai innovador. Per què?\nComentaris : Deixa un Comentari » Etiquetes: agenda, agricultura, art, Arts Santa Mònica, astronomia, biodiversitat, botànica, ciència, dinosaures, disseny, ecologia, espècies invasores, física, fotografia, geologia, història de la ciència, Josep Perelló, medi ambient, medicina, natura, ones, recursos pesquers, salut, sanitat pública, tecnologia\nEi! Aquest cap de setmana no passeu per alt els parcs. Desenes d'actes amb motiu del seu dia: wp.me/pE0Hu-4eG 20 hours ago


31. Documentació jurídica. Els escrits de les parts en la fase de desenvolupament. Altressís [PDF, 734 kB]\n32. Documentació jurídica. Els escrits de les parts en la fase de desenvolupament. Cos [PDF, 734 kB]\n33. Documentació jurídica. Els escrits de les parts en la fase de desenvolupament. Datació [PDF, 734 kB]\n34. Documentació jurídica. Els escrits de les parts en la fase de desenvolupament. Destinació [PDF, 734 kB]\n35. Documentació jurídica. Els escrits de les parts en la fase de desenvolupament. Estructura [PDF, 734 kB]\n36. Documentació jurídica. Els escrits de les parts en la fase de desenvolupament. Pètita [PDF, 734 kB]\n37. Documentació jurídica. Els escrits de les parts en la fase de desenvolupament. Presentació [PDF, 734 kB]\n38. Documentació jurídica. La interlocutòria. Identificació de les parts litigants o de les persones interessades [PDF, 734 kB]\n39. Documentació jurídica. Els escrits de les parts en la fase de desenvolupament. Identificació del procurador o la procuradora, de l'advocat o l'advocada, del judici i de les parts [PDF, 734 kB]\n40. Documentació jurídica. Presentació. Fonaments de dret [PDF, 734 kB]


És la forma més eficaç que tenim els pares i les mares d'organitzar-nos dins del centre escolar.\nDes de l'AMPA, podem establir una plataforma oberta a la participació i la reivindicació de tots els aspectes referents a l'educació, per aconseguir, juntament amb els mestres, la millor formació dels nostres fills, basada en els principis propis d'una societat democràtica.\nLa tasca de l'AMPA, organitzadora de serveis complementaris, suplent de responsabilitats de les administracions, i reivindicativa quant a la qualitat de l'ensenyament, esdevé cada cop més important en la nostra societat.\nUna bona gestió de l'AMPA comporta, però, obtenir la participació i dinamització global del centre. Per això cal:\n- la col·laboració dels socis\n- l'assessorament de federacions i institucions\n- locals per desenvolupar les reunions i activitats\n- l'accès a la informació\n- la formació dels pares i mares i de les juntes directives\n- el suport dels i als mestres\nAnnex: l'AMPA: Participació i funcions. Un artícle per la reflexió. (pdf 16.14KB)\nEnllaç: Federació d'AMPAs de Catalunya


Despertar sensorial a l’aula Snoezelen\nDes de fa un any a l’escola treballem amb “el Projecte Snoezelen”, un espai on podem fer un treball sensorial a través del joc amb l’objectiu de crear un ambient de relaxació i benestar on s’afavoreix el procés d’aprenentatge dels infants.\nAquesta setmana l’hem engegat de nou amb els més petits, ho hem fet amb la columna de bombolles de colors i les fibres òptiques. Ha estat tot un èxit.\nLlegeix més sobre Despertar sensorial a l’aula Snoezelen\nEns descobrim a través del mirall\nEls nens i nenes de la llar d'infants tenim un espai dedicat a la descoberta d'un mateix mitjançant el reflex d'un mirall on ens centrem en el desenvolupament de l’atenció visual i ens agrada veure allò que veiem reflectit, la nostra imatge i la del món que ens envolta. Amb l'ajuda de la mestra fem una exploració i reconeixement de les parts del cos, dels diferents espai i dels diferents companys i mestres que trobem a l'aula.\nLlegeix més sobre Ens descobrim a través del mirall\nOmplim l’aula amb els colors de la tardor!\nAmb l’arribada de la tardor hem volgut fer el nostre racó dedicat a aquesta estació, així que ens posem en marxa tots plegats i triem l’estri per pintar, uns altres hem volgut utilitzar les mans i notar la sensació de fredor i com rellisca la pintura.\nLlegeix més sobre Omplim l’aula amb els colors de la tardor!


El TSJC condemna el CatSalut a pagar 150.000 € per la mort d'un nadó a Figueres - Diari de Girona\nEl TSJC condemna el CatSalut a pagar 150.000 € per la mort d'un nadó a Figueres\nLa sentència revoca la que va emetre un Jutjat Contenciós de Girona en què es desestimava indemnitzar els familiars\nfigueres | g.t 25.11.2015 | 13:54\nEl centre hospitalari de Figueres on es va cometre la negligència. diari de girona\nEl Tribunal Superior de Justícia de Catalunya ha condemnat el Servei Català de la Salut, responsable de l'Hospital de Figueres, a pagar 150.000 euros d'indemnització a la família d'un nadó que va morir al centre per no haver practicat una cesària a la mare, encara que des de la setmana 34 de gestació se sabia que el fetus tenia un diàmetre més gran del normal. A la sentència, els magistrats consideren que la mare no va rebre l'atenció sanitària ni quirúrgica que necessitava encara que els centre i els seus facultatius intentessin demostrar el contrari. La resolució, contra la qual no es pot recórrer, revoca una sentència del Jujat Contenciós 3 de Girona, que va desestimar indemnitzar els familiars. El nadó va morir el 13 de desembre de 2012.\nL'alt tribunal considera provat que la mare no va rebre l'antenció que requeria, encara que «es pretengui afirmar el contrari». Per això, considera que el dany al fetus no era «imprevisible» i reiteren que no es va tenir en compte l'opció de fer una cesària en lloc d'un part vaginal, un fet que va poder ser el «desencadenant» de la mort de l'infant.\nI és que, segons constava al recurs d'apel·lació, l'Hospital al·lega que «la sospita de macrosomia no és determinant per preescriure una cesària» ni tampoc el fet de presentar el fetus un pes elevat. A més, insistien que els controls prenatals es van ajustar als protocols. Així doncs, van afirmar que no consideraven que hi hagués contraindicacions per un part vaginal i que, per tant, «és raonable intentar-lo».\nMalgrat això, proseguien, «en presentar al part un bradicardia fetal es va intentar l'ús de fòrceps i davant la impossibilitat es va fer una cesària d'urgència. En conclusió, la ruptura uterina completa amb despreniment de placenta i sortida fetal de la cavitat peritoneal va ser una complicació inesperada i responsable de l'asfixia fetal, el dany neurològic i les conseqüències que van derivar en la mort del nadó».\nPer tot això, el centre oferia una indemnització subsidiària de 165.914 euros davant dels 678.389 que demanava la família. El tribunal, finalment, l'ha fixat en 150.000 euros atenent a altres sentències de casos similars.\nUna cesària preventiva\nConsideren que no es va actuar correctament tot i que saber que a la setmana 34 ja se sabia que el fetus tenia el diàmetre biparietal més gran de l'habitual. «Una cosa greu va passar quan la apel·lant estava ingressada a l'Hospital, perquè tots els factors de risc, valorats conjuntament, obligaven a arribar a la conclusió que la cesària preventiva va ser incomprensiblement omesa en perjudici de la mare i, en conseqüència, del nounat», diu la sentència.\nDe fet, recorden que aquest mateix Tribunal ha declarat en altres ocasions que en un supòsit com aquest es desaconsella un part vaginal. A més, reiteren que no es van fer proves complementàries, encara que els informes pericials conclouen que no hi va haver negligència professional i que el seguiment de l'embaràs va ser el correcte. Amb tot el Servei Català de la Salut va atribuir la mort de l'infant a una complicació inesperada que els magistrats del Tribunal, en cap cas, consideren provada.


Experimentació - Escola Castell de Farners\na la nostra l'escola\nUns dels pilars que ens defineix com a escola al castell de Farners és l’experimentació a les aules i d’aquesta manera desenvolupar el pensament científic en els alumnes.\nAixò, vol dir que estem formant a nens i nenes amb una gran capacitat de raonament, d’autonomia, d’observació del que els envolta tot fent-se preguntes, eleborant les seves hipòtesis i arribant així ells mateixos, des de la pròpia experiència, a conclusions i aprenentatges, que evidentment seran molt significatius perquè han manipulat i vivenciat tot el procés.\nAquest treball d’experimentació a l’escola es duu a terme a tots els cursos, tant a educació infantil començant a P3 com en tots els cursos de l’educació primària fins a 6è.\nEvidentment cada experimentació està adaptada a les edats dels alumnes, com més grans són, la seva capacitat d’observació i de raonament es va ampliant, també són més autònoms i això els permet fer-se més preguntes, hipòtesis i reflexions més importants.\nHi ha experimentacions que es fan en gran grup més guiades pel mestre, i d’altres que es fan en els grups de treball cooperatiu i després cada un d’ells presenta a la resta de companys la seva experimentació explicant les seves conclusions.\nTambé, des de l’escola, participem a les jornades d’experimenta la ciència que organiza el centre de recursos de la Selva. Participar-hi és una motivació més pels alumnes ja que fan un treball més exhaustiu d’un experiment en concret que han escollit entre tots els alumnes de la classe, el treballen tots junts i elaboren un vídeo i el dia de les jornades el porten a terme davant de la resta de participants de les altres escoles de la comarca.\nAixí doncs, a través de tot aquest treball d’experimentació al llarg de l’escolarització els nostres alumnes hauran adquirit el pensament científic, un dels objectius del nostre centre.\nL’escola així doncs, amb tot aquesta experimentació al llarg dels cursos Amb tot amb aquest treball al llarg dels cursos que els nostres alumnes hauran adquirit un pensament científic que és un dels nostres objectius.


Titulats en Enginyeria — Doctorat en Enginyeria Electrònica — UPC. Universitat Politècnica de Catalunya\nL'accés als estudis de doctorat de la UPC per posseïdors de titulacions oficials espanyoles d'Enginyer o Llicenciat ha canviat a partir del dia 7 de Febrer de 2014, en els termes que s'indica a continuació:\nPer acord del Consell de Govern de la UPC de 6/Febrer, s’aprova la normativa d’accés als estudis de doctorat per a les persones titulades de Llicenciatura, Enginyeria o Arquitectura conforme al sistema anterior a l’entrada en vigor de l’EEES, els següents termes:\nPrimer.- Als efectes de l’accés a un programa oficial de doctorat per part de qui estigui en possessió d’un títol oficial espanyol de Llicenciat, Enginyer o Arquitecte, conforme al sistema anterior a l’entrada en vigor de l’EEES, correspon a la comissió acadèmica del programa de doctorat determinar si l’expedient acadèmic del candidat compleix els requisits d’accés establerts a l’article 6.2 lletra a) del Reial Decret 99/2011, de 28 de gener, pel qual es regulen els ensenyaments oficials de doctorat.\nL’anterior s’entendrà sense perjudici que les comissions acadèmiques dels programes de doctorat puguin establir l’obligatorietat de realitzar els complements de formació que s’estimin oportuns, de conformitat amb el que preveu l’article 7 de l’esmentat Reial decret per a l’admissió de doctorands al seu programa.\nSegon.- L’acord de les comissions acadèmiques dels programes de doctorat només sortirà efectes pel que es refereix a l’accés al programa de doctorat. En cap cas implicarà reconeixement de crèdits de Màster a efectes d’accés o obtenció de la titulació de Màster.\nTercer.- Aquest acord entra en vigor l’endemà de la seva aprovació.\nBarcelona, 6 de febrer de 2014.\nPer tant, un enginyer (5 anys) que vulgui fer el doctorat en Enginyeria Electrònica podrà demanar l'admissió directament al Programa, i en cas d'haver de necessitar complements de formació en forma d'assignatures de Màster, les podrà matricular dins el Programa de Doctorat, sense haver de demanar l'admissió al Màster corresponent.


Com em segueixo formant com a docent des de casa? | tekman education\n24 març, 2020 / A Artículos pedagógicos, EMAT, Inspira, Ludiletras, ONMAT, Recursos\nEstem passant per una situació difícil. Una etapa que ningú ens ha ensenyat a viure, però que hem de superar donant el millor de nosaltres mateixos. Per això, si ets docent, creiem que és una bona oportunitat per seguir formant-te.\nDonada la situació actual, hem aprofitat per planificar diversos Webinars -trobades online entre docents i pedagogs experts de tekman- per resoldre dubtes sobre els nostres programes EMAT, ONMAT o Ludiletras, tot i que també farem trobades per parlar sobre qüestions específiques de la tasca docent. Segur que els Webinars que tenim plantejats et són de gran utilitat!\nCom em registro als Webinars de tekman?\nSi fas clic als botons que trobaràs a continuació podràs veure els propers Webinars programats i apuntar-te als que més t’interessin. I si estàs en algun país llatinoamericà… no et preocupis! En el segon botó trobaràs els Webinars per a LATAM.\nAls Webinars de tekman han acudit centenars de docents com tu que els han utilitzat com a espais d’intercanvi d’opinió amb altres docents per després aplicar a les seves respectives classes … i el feedback que hem rebut ha estat genial!\nA tots els que heu assistit: GRÀCIES!\nVols saber alguns detalls més sobre els Webinars que anirem realitzant aquests dies? Segueix llegint…\n5 característiques importants a tenir en compte sobre els nostres Webinars:\nCada setmana presentarem els Webinars de la següent setmana així que… ves consultant aquest article perquè l’anirem actualitzant!\nEs farà un Webinar cada dia i, en principi, a les 11.30h hora espanyola.\nFarem Webinars de tots els programes, però també més genèrics com, per exemple, d’avaluació, gestió, etc.\nTots els Webinars tenen un xat directe per fer preguntes a temps real..\nA cada Webinar assisteixen més de 800 docents. No te’ls perdis!\nSi el que vols és seguir formant-te ja mateix des de casa, a continuació tens els vídeos dels Webinars de ‘ONMAT per treballar des de casa’, i el de ‘Recomanacions per treballar EMAT des de casa’. Els dos continguts són en castellà, però segur que et són de molta ajuda.\nTens algun dubte referent als Webinars? Fes-nos la pregunta que vulguis a l’espai que trobaràs més avall, i us respondrem el més aviat possible. Moltes gràcies pel teu suport i molts ànims!\ncasadocentformacióformació des de casaformación online


Art, Creativitat i Conflicte – Cosetes de no res\n27 Març, 2018 13 Novembre, 2018 Cosetes de no res (Laia)\nAquesta entrada sorgeix arran de l’assistència a la jornada de Rosa Sensat Art, Creativitat i Conflicte. Camins per Educar.\nQuè és Art? Es tracta d’una pregunta tan complexa com polèmica, sobretot quan la impregnem de judici de valor, és a dir, quan considerem que allò que es considera Art és millor que allò que no ho és.\nEn tot cas, podem dir que l’Art és un mitjà més de comunicació i expressió i, com a tal, és part d’una educació integral.\nDimas Fàbregas va compartir amb nosaltres la pregunta que havia fet una alumna de primària:\n“Per què el que més m’agrada és el menys important? [Música i Plàstica]”.\nNo és estrany que aquesta nena pensi això. Em fa pensar en el que els meus companys i jo vam viure (com alumnat) a 4t i 5è de Primària: casualment, cada setmana, quan arribava l’hora de Plàstica, havíem parlat molt, massa segons el nostre tutor, que es veia obligat a castigar-nos sense fer l’hora de Plàstica que marcava l’horari (maleïda fragmentació del coneixement), fent a canvi una hora extra de Ciències Socials. Suposo que us podeu imaginar que, resultat lògic d’aquesta brutal mesura, vam sentir un profund rebuig vers les Ciències Socials durant molt de temps.\nSense anar tan lluny, em recorda com el Ministerio de Educación menysté les Arts en totes les seves formes, sent considerades per l’ex-ministre Wert (pare de la LOMCE) “asignaturas que distraen”. En el mateix sac hi posa la Filosofia. Sembla clar que els coneixements que conviden a la lliure expressió, comunicació i pensament no són del seu gust.\nCreació artística i comportament creatiu\nLa creació artística és possible gràcies a l’emoció i l’aprenentatge (de les nostres possibilitats, de tècniques, de materials, de la seva combinació…). La creativitat creix a mesura que s’exercita i, per tant, hem de deixar que l’alumnat avanci en aquest camí. Hem de fomentar un comportament creatiu, que no és altre que deixar que els nens i nenes s’expressin lliurement. Una presentació engrescadora dels materials i les tècniques conviden a deixar-se portar i crear.\nChené Gómez diu que “el Arte no puede separarse de las personas: emoción, arte, creatividad, ADN humano”.\nDel “No sé dibuixar” al “Dibuixo a la meva manera”\nTothom sap dibuixar. Què s’amaga, doncs, darrera d’aquestes paraules? Potser, en realitat, vol dir “No sé dibuixar com crec que es considera dibuixar bé“. Dibuixar bé…\nNo és estrany veure adults fent dibuixos per infants, des de ben petits. A les criatures els agrada, de vegades ho demanen, altres vegades surt de l’adult. Per altra banda, les pantalles, els contes… mostren representacions de la realitat en forma d’il•lustració. Poc a poc, ens anem creant les imatges mentals de com s’han de dibuixar les coses, un “arxiu de dibuixos model” al qual recórrer si en algun moment se’ns demana que dibuixem quelcom.\nLlavors, si el nostre producte no queda exactament o aproximadament com el model, diem que no sabem dibuixar.\nNo seria millor observar la realitat en viu o, si no pot ser, en fotografia, i deixar que els infants s’aventurin a representar-la com creguin que ho han de fer?\nCal evitar jutjar si un dibuix ha quedat bé o malament en funció de la similitud amb el model que nosaltres tenim al cap. Valorar, per sobre de tot, el procés i el gaudi. I, pel que fa al resultat, valorar en tot cas el grau de satisfacció de l’artista amb la seva creació.\nPotser llavors podrem sentir dir “Dibuixo a la meva manera”.\nPrevious Plastilina casolana\nNext Torre d’aprenentatge\nRMariaMT ha dit:\n7 Abril, 2018 a les 3:44 pm\nJo no sé dibuixar l'entorn, persones o coses sense un model (si ho faig, el dibuix és totalment infantil) estic segura que és perquè no me'n van ensenyar, i crec que s'hauria de fer.El record més primerenc que tinc és de quan feia primer, ens van dir que dibuixéssim un objecte de la classe, el que volguéssim. Vaig dibuixar en Franco. Jo el recordo perfecte, però a la sortida, la mestra li va ensenyar a la meva mare, i les dues reien molt del cap que li havia fet. A mi no em va fer gens de gràcia!\n9 Abril, 2018 a les 6:40 am\nGràcies pel comentari!Dius que el teu dibuix és “totalment infantil”. Potser hi falta pràctica (que ningú podrà fer per tu) i potser hi falta tècnica. La tècnica sí que es pot ensenyar però, com diem, de manera engrescadora i, principalment, respectuosa. En referència a l'anècdota que expliques, penso que mestra i mare no van tenir cap mala intenció en el seu comentari però no van pensar en el seu efecte sobre la petita artista. Un exemple de com d'important és tot allò que fem i diem a les criatures o al seu voltant.Laia\nPreguntes: què és l’art? – Cosetes de no res ha dit:\n26 Juny, 2020 a les 1:21 am\n[…] de primeres, ens sembla difícil de contestar, tot i que ja n’havíem parlat fa dos anys (Art, Creativitat i Conflicte). Què és […]


Milions de clients es queden sense poder accedir als seus comptes\nLondresEl TSB, el banc britànic que el Sabadell va comprar fa tres anys al grup Lloyd’s, ha protagonitzat els primers dos dies laborables d’aquesta setmana un dels més grans caos informàtics que es recorden del sistema bancari del Regne Unit.\nGairebé dos milions de clients, dels 5,4 que té l’entitat, han experimentat algun tipus de problema en el moment de voler accedir als seus comptes a través de la pàgina web o de l’aplicació de mòbil. Altres, a sobre, han pogut accedir a detalls i estats financers de comptes dels quals no eren els titulars. Aquest grup, però, ha sigut un nombre molt reduït, de només 70 persones, segons fonts del Banc Sabadell.\nEl conseller delegat del TSB, Paul Pester, va demanar ahir disculpes públicament per tots els problemes causats, i va assegurar que ningú no en resultaria perjudicat econòmicament. Hores després, a la tarda, la presidenta del Comitè del Tresor dels Comuns, Nicky Morgan, va carregar contra l’habitual “lletania d’errades dels sistemes informàtics dels bancs”. El TSB s’enfronta ara a l’escrutini dels òrgans que vetllen pels estàndards financers i per la protecció de dades personals. En el passat, RBS va ser multat amb 50 milions de lliures (57 milions d’euros) per fiascos d’aquesta mena.\nEls clients del TSB havien sigut advertits per l’entitat que entre les 16 hores de divendres i les 18 hores de diumenge de la setmana passada, el servei en línia i mòbil estaria suspès mentre durava l’operació de migració de 1.300 milions de dades o arxius de clients, encara emmagatzemats en l’antic sistema informàtic del Lloyd’s. L’objectiu era encaixar-los en la nova plataforma tecnològica, Proteo4UK, desenvolupada a les oficines del Sabadell a Catalunya, per completar finalment la integració entre les dues entitats.\nPerò diumenge al vespre, hores després que suposadament s’acabés l’operació, les xarxes socials del banc van començar a rebre tota mena de queixes, extensives a les oficines durant els dos últims dies. Una de les més cridaneres va ser la de Matthew Neal, un client dels -en principi 70- que van poder entrar en comptes d’estalvis d’altres titulars.\nAllau de consultes\nDes del Sabadell, però, tracten de minimitzar la situació. Fonts de l’entitat asseguraven ahir que l’emigració havia sigut “impecable”, mentre informaven que la situació generada va néixer a partir d’una “anècdota”. Les mateixes fonts indicaven que els problemes es van originar diumenge a última hora, quan prop de 5,4 milions de clients van entrar en una mateixa franja horària als seus comptes per comprovar-ne el funcionament. Habitualment, només 1,9 milions d’usuaris es connecten a la web o l’aplicació del TSB, segons el mateix banc.\nEn tot cas, el Sabadell assegura que només el 2% dels clients van tenir problemes amb comptes amb tercers autoritzats. D’aquests, els ja esmentats 70 clients van entrar en alguns dels quals no eren titulars. El problema s’hauria solucionat la mateixa nit de diumenge.\nNo obstant, i sempre segons el Sabadell, les informacions sobre aquests problemes va generar una allau de consultes digitals que va propiciar que la nova plataforma es col·lapsés ahir. Al migdia, de fet, el TSB va decidir bloquejar l’accés al banc per internet i mòbil per intentar resoldre la situació, fet que va aixecar una nova onada de protestes. L’expectativa dels responsables de l’entitat és que ahir a la nit tot s’hagués resolt. Passades les nou del vespre, però, el problema persistia.\nAixí doncs, ahir a la tarda, a les 18h, el TSB entrava en el cinquè dia consecutiu en què deixava als seus clients habituals de la plataforma en línia i de l’aplicació mòbil sense poder fer cap operació. Alguns petits negocis es queixaven als mitjans de comunicació britànics de la impossibilitat que havien experimentat en les últimes noranta-sis hores de pagar les nòmines o donar les ordres pertinents per fer-ho.\nArran de les notícies sobre els problemes del banc filial, el Sabadell va caure ahir el 2,5% a l’Íbex, el segon valor que més va perdre durant la jornada.


Un èxit sense precedents en l'edició multimèdia\nL’aventura iniciada ara fa vuit anys amb la publicació del seu primer DVD i còmic infantil sobre la Bíblia, tan incerta com agosarada en els seus orígens, ha esdevingut per a BCNmultimedia una gran història d’èxit que actualment es troba en el seu punt més àlgid. La incorporació decidida durant aquest 2010 de tots els materials bíblics a les noves plataformes digitals ha situat l’editorial barcelonina com a pionera en un terreny que és cridat a erigir-se, a curt o mitjà termini, en el gran canal de distribució internacional de continguts culturals. La revolució tecnològica encapçalada pel món Apple i els seus dispositius mòbils ha representat tot un canvi radical de paradigma davant del qual BCNmultimedia ha respost amb un bona dosi d’entusiasme i professionalitat. Els fruits comencen ara a recollir-se i tot apunta cap a un èxit sense precedents...\nAmb el nom La Bíblia dels Nens, l’aplicació engegada per l’editorial catalana per accedir als continguts en còmic i pel·lícula dels seus ja tradicionals productes bíblics ha esdevingut una de les més descarregades a les diverses plataformes digitals d’arreu del món.\nDurant l’any 2010 la proposta en format digital ja ha arribat a gairebé 400.000 famílies. L’eufòria en el si de BCNmultimedia, tot i que controlada, és més que comprensible. «Estem aconseguint vendre els nostres productes arreu del món —afirma Toni Matas, director i guionista de BCNmultimedia—, però cal dir que ha estat una aposta molt pensada. Teníem ben estudiat el mercat i estàvem gairebé convençuts de les possibilitats d’èxit d’aquest projecte.»\nAposta pels nous formats\nLa Bíblia dels Nens, que ja ha esdevingut la marca de BCNmultimedia a les diverses plataformes digitals, arrenca dels DVD i còmics infantils que sobre la Bíblia va començar a fer l’any 2003 en Picanyol. En un dels moments més difícils de l’editorial, gairebé aleshores en perill de mort, es va fer una aposta ferma, fins i tot irresponsable, per la publicació, tant audiovisual com en paper, de materials bíblics per a infants. Toni Matas parla de «revelació», tot i que més aviat podríem dir que ha estat una «profecia».\nL’entrada recent de BCNmultimedia en el món digital està vinculada a l’aparició durant l’any 2009 del famós iPhone, el dispositiu mòbil d’Apple, i del seu revolucionari sistema de comercialització internacional de continguts. És el que, en els àmbits especialitzats, s’ha anomenat «l’emergència d’una nova classe mitjana de desenvolupadors de continguts digitals». Després ha arribat també Android i altres plataformes digitals, però «en el principi, la intuïció es va gestar en l’entorn d’Apple». «Ens interessava molt aquest món perquè creiem que és el futur —explica Matas, tot un expert no només en literatura infantil, sinó també en informàtica i màrqueting empresarial—, i vam decidir, per començar, fer un joc sobre Dalí. Vam quedar molt contents amb l’experiència i com que ja comptaven amb tots els materials de la Bíblia en còmic i en vídeo vam decidir adaptar-los als nous formats.»\nVa ser un tret ben estudiat, a consciència, que mirava d’omplir un buit en un mercat que en poc temps esdevindrà el gran referent cultural. D’una banda, les bíblies han estat sempre situades en les primeres posicions de descàrregues a tot el món. De l’altra, no hi havia encara gaire material d’aquest tipus per a infants. La barreja d’aquestes dues variants va fer que l’aposta de BCNmultimedia es convertís des del primer dia en cavall guanyador.\nUn altre element decisiu que ha jugat a favor d’aquest projecte és l’ús que des dels inicis s’ha fet dels textos originals de la Bíblia, començant per la Bíblia Catalana Interconfessional (BCI). No hi ha interpretació ni moralitat, sinó fidelitat al text bíblic. Aquest detall, aparentment irrellevant, ha fet que, a la llarga, la traducció a altres llengües hagi estat molt més fàcil, a més d’assequible econòmicament, a partir sobretot d’acords amb els editors en altres països.\nProjecte des de la fe\nAmb aquesta irrupció tan reeixida en el món digital BCNmultimedia ha entrat en una nova dimensió. L’èxit considerable de la Bíblia infantil, tant en còmic com en DVD, arriba ara amb els nous formats a nivells estratosfèrics. «El més curiós és que, inicialment, no es tractava d’una iniciativa per guanyar diners, sinó més aviat per morir lluitant... —confessa Toni Matas—. És impossible guanyar diners amb el còmic infantil! Era gairebé suïcida perquè surt caríssim i els guanys són irrisoris! Vam fer el contrari del que la lògica empresarial aconsellaria i vam apostar per l’economia divina. Calia fer un salt en el buit i confiar totalment en la Providència. El resultat, del tot imprevisible aleshores, ens el trobem ara amb l’èxit digital.» I afegeix convençut l’ànima mater del projecte: «Aquest tipus de material només s’edita des de la fe. Només així es pot entendre una aventura tan agosarada. Nosaltres ens ocupem del producte, que sigui el més professional i ben fet possible, i la providència es cuida dels afers comercials i econòmics...»\nToni Matas afirma sense embuts que la publicació de la Bíblia, realitzada en els diversos formats —en àlbums de còmic, quaderns de treball, DVD i ara en format digital— ha estat un projecte clarament evangelitzador. Han volgut oferir sobretot uns materials molt familiars perquè els pares puguin treballar-los amb els seus fills. També s’ha tingut en compte la gran necessitat avui de recursos catequètics interessants i moderns, a més del col·lectiu de les àvies que busquen instruir els seus néts en la tan arrelada a Catalunya cultura religiosa. «Ja sigui en un format o un altre —afirma el director de l’editorial— hem volgut oferir una eina per llegir o veure la Bíblia amb els infants i que tot plegat susciti el diàleg amb els adults sobre la figura de Jesús. Aquests materials volen ser una mediació.»\nLa qualitat dels diversos productes que sobre la Bíblia ha editat en els últims anys BCNmultimedia està fora de tot dubte. El mateix Toni Matas assegura que Picanyol viu actualment un moment de gran maduresa creativa, potser dels millors de la seva carrera: «La seva qualitat d’il·lustració està al nivell d’Hergé. És magnífica, molt ben documentada, austera però plena de força.» Aquests trets fan que la seva adaptació al vídeo i a altres formats digitals sigui realment factible sense gaires complicacions. «Hem volgut oferir —afegeix el guionista de la Bíblia— un còmic reposat on el protagonista sigui la Paraula. No hi ha artifici ni exageració. Ni originalitat ni grans impactes. Aquesta filosofia s’ha traslladat també a les pel·lícules. No som Disney ni ho volem ser. Nosaltres apostem premeditadament per l’austeritat audiovisual, perquè així s’afavoreixi la primacia de la Paraula.» En les pel·lícules s’ha tingut també des de sempre especial cura de la música, a càrrec de Marc Dalmases, per evitar tota mena d’afectació o sobreactuació, a més de vetllar per aconseguir un ritme narratiu que facilités la comprensió dels diàlegs.\nEl destí —o la Providència que diria Matas— ha reservat a l’emblemàtic Picanyol el premi de poder comptar avui dia, gràcies a l’impuls de l’editorial barcelonina, amb una difusió de les seves obres més gran que mai, especialment als Estats Units, on l’aposta digital de BCNmultimedia concentra el 50% dels seus usuaris. Ha estat a Nord-amèrica, precisament, capdavantera en tot el que fa referència a les noves tecnologies, des d’on l’editorial barcelonina ha fet la seva campanya de llançament dels nous formats. Juntament amb els Estats Units, també a França els seus productes bíblics tenen un gran èxit, amb el 25% de les descàrregues del programa.\nUna altra clau de la boníssima acollida que en el seu primer any ha tingut l’aplicació La Bíblia dels Nens és el fet d’haver adoptat el model freemium, que vol dir que s’ofereix el programari gratuït, amb alguns materials sense cost, i la resta de pagament. Cada setmana, doncs, s’ofereix un còmic i una pel·lícula de forma gratuïta i això provoca la fi delització de la gent setmana rere setmana. Finalment, però, després de tot un cicle de maduració, s’acaba pagant. Això sí, a preus realment assequibles: entre 1 i 5 euros per capítol o col·lecció. «La gent no té por de gastar —explica Matas—, més aviat de no saber el que compra. En el nostre cas, però, ja coneix el producte i per tant el risc és zero.»\nDins d’aquesta campanya de fidelització, gairebé d’amistat amb els clients, BCNmultimedia ha publicat també durant el temps de Nadal una aplicació dedicada al famós Calendari d’Advent. Una cosa molt senzilla, però amb certa gràcia, per treballar amb els nens el temps d’espera de cara al Naixement de Jesús. «Tot per a major glòria de Déu», acaba exclamant satisfet Toni Matas, «perquè si una cosa tenim clara és que el missatge de la Bíblia és plenament modern i que no passa mai de moda».\n[Article publicat en el setmanari Catalunya Cristiana, núm. 1631, 25-26 desembre 2010]


EL MANIFEST COMUNISTA - Karl Marx i Friedrich Engels\nEx Fiscal: 7.00€\n«Un fantasma –el fantasma del Comunisme– plana damunt d’Europa. Totes les potències de la vella Europa, el Papa i el Tsar, Metternich i Guizot, radicals francesos i policies alemanys, s’han coalitzat en una guerra santa contra aquest espectre. ¿On és el partit d’oposició que no ha estat titllat de comunista per part dels seus adversaris que ocupaven el Poder?\n¿On és el partit d’oposició que no ha llançat l’estigmatitzant retret del Comunisme als individus més avançats de l’oposició, així com als seus adversaris reaccionaris?»\nNo calen presentacions. Qualsevol sinopsi es quedaria curta. El nom dels seus autors ressona encara avui en dia amb molta força als Països Catalans, i la vigència del seu pensament esdevé cada dia més evident ara que la realitat material colpeja amb especial duresa la classe treballadora. Aquesta edició, doncs, no és més que la humil recuperació d’una obra de referència pel moviment obrer en llengua catalana, en un moment històric crucial per al futur de la classe obrera


Orangina Schweppes amplia capital en 68 milions per finançar inversions a Espanya\nActualizado 02/12/2011 13:44:43 CET\nOrangina Schweppes Espanya (Schweppes S.A.) ha executat una ampliació de capital per 68,1 milions d'euros, destinada a emprendre noves inversions i a reforçar l'expansió de la companyia, segons ha informat el fabricant de begudes en un comunicat.\nL'objectiu de l'operació s'emmarca en l'estratègia d'inversió que el grup desenvolupa a Espanya i està dirigida igualment a enfortir el balanç de la societat per "aprofitar les oportunitats que es presentin".\n"Aquesta ampliació de capital és una mostra de confiança que el grup Suntory té en la filial espanyola i en el seu projecte empresarial", ha destacat l'empresa.\nOrangina Schweppes, que forma part del grup japonès des del novembre del 2009, té seu a París i Barcelona i es posiciona com a segon grup a Europa al mercat de begudes refrescants sense bombolles i com tercer en begudes carbonatades.\nFa un any, la companyia va incorporar a la seva cartera Sunny Delight, després de la compra de l'esmentada marca de begudes de fruita a Europa i el Nord d'Àfrica.


Vídeo: La Companyia Pic Pic posa a disposició de tothom la seva comèdia El Show Xou i estrena Tallers de Teatre per a la Marató de TV3 – elgarrotxi.cat\nVídeo: La Companyia Pic Pic posa a disposició de tothom la seva comèdia El Show Xou i estrena Tallers de Teatre per a la Marató de TV3\n13 octubre, 2015 Redacció GARROTXA, MULTIMÈDIA 0\nJa està disponible al Youtube la seva segona comèdia de creació, sota el nom “EL SHOW XOU de la Companyia Pic Pic” per a tots aquells que no l’hagin vist o que vulguin gaudir de la versió presentada al Festival Internacional de Teatre Amateur de Girona.\nLa jove companyia va tancar la gira del Show xou el passat setembre amb quinze representacions i 2.200 espectadors en total. Des de la setmana passada que els espectadors que no hagin vist la seva darrera representació del Show Xou ho poden fer per internet, a través del youtube: “EL SHOW XOU de la Companyia Pic Pic”, que amb tres dies ja compta amb més de 225 reproduccions. La grabació ha anat a càrrec de Zeba Produccions, en la última versió de la comèdia representada dins el Festival Internacional de Teatre Amateur de Girona.\nLa filosofia dels Pic Pic sempre ha estat posar facilitats en la difusió de la cultura catalana i apropar l’humor a tothom, per això un cop finalitzada la gira, igual que van fer amb la primera comèdia, la posen a disposició de tothom a través d’internet.\nEls Pic Pic inicien nova temporada amb molts projectes a la butxaca. Aquest curs l’enceten presentant la Fira d’Entitats a la Plaça Major d’Olot, aquest proper cap de setmana, on barrejaran humor i dinamisme per omplir la plaça i difondre les activitats de les entitats de la Garrotxa. A més, el següent cap de setmana, el 24 i 25 d’octubre, tenen un altre presentació a mida, la II Ultra Solidària organitzada pel Centre Excursionista d’Olot, es tracta de la cursa Trepitja Garrotxa que tindrà lloc a Oix.\nSi els preguntes per la nova obra de creació et diran que ja han començat els tallers de creació, amb l’estructura del guió muntada, i que amb aquesta nova comèdia pretenen consolidar-se com a companyia i superar totes les expectatives de les dues gires anteriors.\nPer al novembre la Companyia està preparant uns Tallers de Teatre solidaris per la Marató de TV3, on tothom que vulgui podrà fer un tastet de teatre i improvisació de la mà dels actors i actrius de la companyia, una activitat que permetrà fer partícip a tots els que ho desitgin de la seva manera de fer teatre i a més a més de col·laborar en la Marató d’enguany. Aquesta serà una primera prova per a un futur pròxim oferir més tallers per als que vulguin iniciar-se en el món del teatre.\nVídeo: Estrena de “El Show Xou”\nVídeo: “Dos cops bo, és bobo” emplena el teatre d’Olot\nEl CEEC de Cardedeu, amb Marià Clavell, revalida el títol de Campions d’Europa de Horseball\nEl proper dissabte presentació dels equips de l’A.E. La Canya


Proveïdors i distribuïdors de cartutxos de bolquers personalitzats a la Xina - Venda a l'engròs de boletes de cartutx d'alta qualitat fabricats a la Xina - WOW DISPLAY\nCasa > Productes > Paperera > Pantalla de bolcat\nContenidors de bolcat de xocolata\nQuan planeja promocionar el seu producte de vendes en calent, haureu de saber que el més important és cridar l'atenció del vostre mercat objectiu. Les formes populars d'anuncis són la televisió, la ràdio i les xarxes socials. Facebook i blogs són també un mitjà...Més\nContenidors de cartró adhesiu\nMoltes opcions per triar quan planifiqueu el vostre pròxim projecte POP. Hi ha diferents visualitzacions per al prestatge, el sòl, la paret i el taulell. Seria molt difícil que hàgiu de prendre una decisió: quins contenidors de mostreig són els millors usar? Segons la nostra...Més\n3 bolcat de nivell\nUn contenidor de 3 nivells és una eina de màrqueting barata però altament efectiva. Les pantalles de peu situades al final dels passadissos poden augmentar les vendes del producte en un 30%. L'efecte d'aïllament afirma que els productes que sobresurten de la...Més\nBústies promocionals de bolcat\nVols augmentar les vendes a la teva botiga sense augmentar el pressupost de màrqueting? Les nostres pantalles de cartró són assequibles, resistents i fàcils de configurar, descompondre i emmagatzemar. Configureu els contenidors d'escombraries promocionals al...Més\nCom faig el seguiment dels nostres esforços a la botiga? Molt per la consternació dels comercialitzadors, és gairebé impossible determinar si les pantalles POP de la botiga s'executen correctament. Les marques confien en els empleats de la botiga i mostren a...Més\nContenidors de bolcat de paleta de visualització\nEncara que la prevalença de compres en línia ha augmentat significativament en els darrers anys, els consumidors segueixen realitzant la major part de les seves compres a les botigues tradicionals "tradicionals" de maó i morter. De fet, segons l'enquesta anual de 2015 de...Més\nPresentació de la safata de bolcat rodó\nTrobar una visualització excel·lent de rotlles és important perquè els vostres productes es vegin alhora que es mantenen organitzats, especialment quan s'organitzen pantalles petites en un taulell o taulell. Aquestes presentacions poden ser extremadament beneficioses per a...Més\nPublicitat de la bústia de visualització de boletes\nLa publicitat de la safata de publicitat és molt més que una plataforma de prestatgeries, són un element de màrqueting que crea una experiència de marca per al vostre client. Aquestes pantalles són una oportunitat perquè la vostra marca es destaqui i vengui el vostre...Més\nVisualització de bolcat\nEls minoristes, els supermercats i els que participen en el màrqueting a l'estranger poden estar interessats en les notícies que SHENZHEN WOW DISPLAY INDUSTRIAL LIMITED fabrica i ofereix una cartonera de supermercats d'alta qualitat i un contenidor de cartutxos de visualització....Més\nPantalla de dipòsit de paletes\nWOW DISPLAY és un fabricant, proveïdors i exportadors de suport de cartró, pantalla de paper, pantalla corrugada, pantalla de contraposició, paperera i altres productes de paper. Som un dels principals fabricants dedicats a la fabricació de cartró de supermercats i...Més\nVenda de dipòsits de venda al detall\nPodeu tenir un impacte molt més gran amb els vostres productes de venda al detall si es presenten a la pantalla de contenidors de bolquers minoristes atractius; El cartró és el mètode més rendible de fer-ho a través de mostres de punt de venda, expositors, expositors de...Més\nCaixes de bolcat de cafè\nEquipat amb coneixements especialitzats i una àmplia experiència en expositors de cartró, oferim un alt nivell d'orientació i assessorament, específicament adaptat a cada client. Volem ser més que un proveïdor de display de cartró per als clients, oferint serveis de primera...Més\nCom a un proveïdor de proveïdors i proveïdors de brossa més professionals, la nostra fàbrica també admet un servei personalitzat. Benvingut a la pantalla d'envasat d'alta qualitat de venda a l'engròs fabricada a la Xina amb un preu barat de fabricació.


QUÈ ÉS SONA BAIXET? festival i cicles\nSona Baixet Fest és una iniciativa de LaCasaCalba, que naix l’any 2015, després de quatre temporades oferint diversos cicles conceptuals de teatre i música per a tota la família, en espais com ara la Sala Russafa (València), l’Octubre, CCC (València) o el Teatre del Raval (Gandia), que fou seu del cicle en 2016.\nVÍDEO EDICIÓ 2017\nSONA BAIXET FEST edició primavera 2017\nSona Baixet Fest porta celebrant-se a Gandia des de fa dos anys, en 2015 va tindre lloc a l’Alqueria Laborde i l’edició de 2016 fou al Teatre del Raval. Tot i que la iniciativa porta 4 temporades oferint diversos cicles conceptuals de teatre i música per a tota la família, en espais com ara la Sala Russafa (València), l’Octubre, CCC (València) o el Teatre del Raval (Gandia).\nEnguany el festival compta amb una primera jornada de presentació – la de divendres 31 de març- on s’aprofitarà l’obertura del nou espai verd del Parc Ausiàs March per part de l’Ajuntament de Gandia, co-organitzador del festival juntament amb LaCasaCalba. Els actes començaran a la vesprada, a partir de les 17.30h amb una cercavila des de la Casa de Cultura Marqués de González de Quirós que conduirà als assistents fins al parc on tindrà lloc l’espectacle de circ Potted de la companyia alacantina La Trócola Circ. El públic es trobarà també les actuacions de Circolio (València), música folk en valencià amb Arrop i tallaetes (Godella), Merienda de cuentos de la cía. Títeres de Cuento (València) així com jocs per a tota la família amb la companyia Disparatario (Algemesí), que també serà l’encarregada de fer la cercavila amb Els Espantacriatures, que aniran acompanyats per la música de l’agrupació saforenca Aureba. Aquesta jornada de presentació del festival és gratuïta mentres que les activitats i actuacions de dissabte tenen un cost de 10 € el dia complet i es desenvoluparan íntegrament en la Casa de Cultura Marqués de González de Quirós.\nEl dissabte el festival començarà a partir de les 11h i s’allargarà fins la nit, amb una actuació nocturna gratuïta al jardí de la Casa de Cultura Marqués de González de Quirós, on també es podrà sopar. Les entrades estan a la venda en la mateixa Casa de Cultura, en el Teatre del Raval i online en OneTwoTix. Aquells que es facen amb les entrades anticipades rebran un detall cortesia de Delikia, empresa col·laboradora del festival i que es podrà recollir el mateix dissabte del festival en la taquilla d’entrada.\nSona Baixet Fest està organitzat per LaCasaCalba i l’Ajuntament de Gandia i compta amb la col·laboració de la Conselleria d’Educació, Investigació, Cultura i esport de la Generalitat Valenciana; Illenc, Institut de la Llengua i la Cultura de les Illes Balears; Tots els Colors del Verd de la Regidoria de Gestió Responsable del Territori de l’Ajuntament de Gandia; Teatre del Raval Gandia; Fusta Orgànic; Consell dels Joves de Gandia; Delikia, Consell dels Joves de Gandia i Pollos Planes.\nMag Rubén Aparisi (Vinalesa)\nRubén ens demostra amb el seu show que la màgia està\nLa Cris (Grau de Gandia)\nTota ella és música, desprèn art. De segur que molts la\nMitjançant un llenguatge artístic que va de la pantomima al teatre,\nLa cercavila inaugural del festival estarà conduïda pels espantacriatures, els monstres de\nTíteres de cuento (València)\nUn espectacle de teatre de titelles i objectes amb música en\nAbans, a Lore li feia por la foscor... i els trons\nLa Trócola Circ (Alacant)\nEl projecte Potted parteix de la innovació artística per a crear\nArthur Caravan (Alcoi)\nLa formació alcoiana portarà a Sona Baixet Fest el seu Major\nZulu Zulu (Mallorca)\nAquesta proposta musical no deixarà a ningú indiferent. Al Sona Baixet\nDani Miquel (L’alcúdia)\nI els Ma-Me-Mi-Mo-Músics\nNo poden faltar en un encontre com el Sona Baixet Fest!\nMarieta Ganduleta (València)\nSi encara no els heu vist en directe ara teniu una\nLa Fada Despistada (Mallorca)\nEs tracta d’un espectacle musical en format de concert en directe\nDes de l’Horta Nord ens visita aquest grup de música folk-pop\nAquest espectacle és una mirada a l'univers d'aquells que senten que\nTaller de teatre i música\nExperimentació artística i sonora\nTaller de teatre exprés i música dirigit per l'actriu Ruth Palonés\nPrepareu-vos per a viure la màgia del circense amb tots els\nTaller 'Englobats' i taller de segells\nL'actriu i performer Pepa Castillo ens ha preparat el taller Englobats on\nCreativitat i art van de la mà\nHoraris Sona Baixet no els oblides\nDescarrega't ací els horaris\nInauguració del nou espai verd del Parc Ausiàs March\nDes de la Casa de Cultura Marqués de González de Quirós eixirem en passacarrer amb Els espantacriatures, monstres de l’imaginari popular valencià que ha creat la companyia Disparatario (Algemesí) per\nAcompanyament musical de l'agrupació de la Safor Aureba / Eixida des de la Casa de Cultura Marqués de González de Quirós fins al Parc Ausiàs March\nEl projecte Potted parteix de la innovació artística per a crear una comunicació directa amb l'espectador, carregada de gran impacte visual. Aquesta ambiciosa i diferent proposta cerca els punts comuns entre\nPotted / Parc Ausiàs March\nMitjançant un llenguatge artístic que va de la pantomima al teatre, passant per la dansa i la música i posant especial èmfasi en les tècniques circenses, el protagonista d'aquesta\nMi maleta y yo / Parc Ausiàs March\nUn espectacle de teatre de titelles i objectes amb música en directe on l’espectador podrà disfrutar de la poesia de Gloria Fuertes. Amb motiu del Centenari de l’escriptora, coneixerem\nMerienda de cuentos, homenatge a Gloria Fuertes / Parc Ausiàs March\nArrop i Tallaetes (Godella)\nDes de l’Horta Nord ens visita aquest grup de música folk-pop en valencià integrat per Tatiana Prades (veus i percussió) i Joanet Esgarramantes (Guitarra i veus). Música tradicional per\nMúsica tradicional en valencià / Parc Ausiàs March\nJocs populars amb Disparatario (Algemesí)\nEns n’anem de pícnic amb els jocs de Disparatario on tota la família podrà posar a prova la seua destresa, utilitzar utensilis de cuina transformats en pura diversió. Juguem?\nPícnic, utensilis de cuina reciclats / Parc Ausiàs March\nSi encara no els heu vist en directe ara teniu una bona oportunitat. Marieta Ganduleta és un viatge ple de sorpreses, una idea desenvolupada per Eva González i Jesús\nLLum / Escenari (Espai B)\nNo poden faltar en un encontre com el Sona Baixet Fest! Ells mai defrauden i qualsevol espai on actuen es converteix en una festa on mai sabem qui s’ho\nEl cantacançons / Escenari (Espai B)\nAbans, a Lore li feia por la foscor... i els trons i la profe de valen... fins i tot els monstres! Un dia, la seua mare li va contar\nOn estan els monstres? / Saló (Espai G)\nRuben ens demostra amb el seu show que la màgia està molt bé però els Miracles, a Lourdes! Ell mateixa defineix la màgia com a impossibles fets possible. En\nMiracles, a Lourdes! / Ombrall (Espai E)\nProjeccions de cinema en Super-8 / Aula (Espai H)\nElles són unes autèntiques DJ que amenitzaran el festival amb el seu programa musical ad hoc. Les dones al poder!\nProjecte Dona / Quiosc (Espai C)\nJocs populars amb Pare i Fill (Gandia)\nQuique i Adrià Ordines són Pare i fill, duet fratern i d’artistes que tot el que toquen es converteix en un show. Poseu-vos ben a la vora si no\nQuique i Adrià Ordines / Passeig de les Germanies (Espai I)\nCircolio / Pati (Espai A)\nRuth Palonés i La Cris / Ombrall (Espai D)\nPepa Castillo / Ombrall (Espai D)\nDinar / FUSTA Orgànic\nCuina de mercat / Jardí de la Casa de Cultura\n16:30 i 21:00\nTota ella és música, desprèn art. De segur que molts la coneixeu per la seua recent aparició en el programa televisiu La Voz on ha compartit fantàstiques aventures musicals\nImpro-looping amb la Guadaloope / Quiosc (Espai C)\nEs tracta d’un espectacle musical en format de concert en directe amb la Fada Despistada, Pep Toni Ferrer, Michael Mesquida i Teo Salvà i una història que conta com\nLa màgia d’En Cotonet / Escenari (Espai B)\nLa formació alcoiana portarà a Sona Baixet Fest el seu Major propòsit, darrer treball de la banda que veure la llum la passada tardor i que ve deprés del\nMajor propòsit / Escenari (Espai B)\nAquesta proposta musical no deixarà a ningú indiferent. El trio mallorquí format per Michael Mesquida, Miquel Perelló i Pep Toni Ferrer conjuntament amb l'escenògrafa i dissenyadora Victoria Gil i\nDefensa zebra / Escenari (Espai B)\n16:00 i 18h00\n16:00, 18:00 i 19:30\nQuique i Ardià Ordines / Passeig de les Germanies (Espai I)\nSopar / FUSTA Orgànic\nRegal cortesia de Delikia amb la compra anticipada. A recollir en taquilla el dia del festival.\nBlog Sona Baixet últimes notícies\nPosted on 17 de febrer de 2016 0\nPosted on 16 de febrer de 2016 0\nPreguntes freqüents Sona Baixet Fest\nEs pot menjar alguna cosa els dies de festival?\nEl divendres a la vesprada hi haurà instal·lada una barra amb menjar i sucs en el mateix espai verd del Parc Ausiàs March on tindrà lloc el festival.\nEl dissabte es podrà comprar menjar i bheguda al quiosc del jardí de la Casa de Cultura Marqués de González de Quirós.\nHi ha serveis per a bebès?\nS’habilitarà un espai per a deixar els carros i per a canviar els bebès.\nEls menors de tres anys tenen l’entrada lliure\nEls menors de tres anys no paguen entrada. A partir de tres anys complits l’entrada costa igual que la dels adults.\nSí, amb la vostra entrada vos facilitarem una polsera que vos identificarà en cas que opteu per abandonar el recinte i tornar a entrar.\nSi comprem les entrades online les hem de canviar abans del festival?\nNo és necessari, quan compreu les entrades per internet obtindreu un justificant de compra que serà el que haureu de presentar en la taquilla del festival.\nÉs necessari reservar plaça per als tallers?\nNo és necessari reservar l’assistència a un taller però sí que recomanem que els xiquets de menys de 6 anys estiguen acompanyats d’una persona adulta.\nHas comprat la teua entrada online i no tens encara el regal per la venda anticipada?\nSi has comprat la teua entrada anticipada passa’t pel punt d’informació el dia del festival i demana’ns el teu regal cortesia de Delikia.\nVenda d’entrades Sona Baixet Fest:\n• Teatre del Raval de Gandia (C. Sant Ramon, 8)\n• Casa de Cultura Marqués de González de Quirós (Passeig de Germanies, 13)\n• Online en OneTwoTix


Salut tanca l'Hotel Trias de Palamós i tancarà La Vostra Llar, que han donat suport assistencial • Ràdio Capital de l'Empordà\nSalut tanca l’Hotel Trias de Palamós i tancarà La Vostra Llar, que han donat suport assistencial\nAquesta iniciativa ha permès alleugerir la càrrega assistencial dels centres hospitalaris durant la crisi del coronavirus i utilitzar les habitacions dels hotels.\nEl CatSalut a Girona ja ha començat a tancar alguns dels hotels que han donat suport assistencial durant la pandèmia de Covid 19, en el marc del projecte Hotels Salut endegat pel Departament de Salut arreu de Catalunya. Així, el dia 8 de maig va tancar l’Hotel Trias de Palamós, i al llarg dels propers dies tancaran l’Hotel La Vostra Llar de Palamós, igual que dos altres fora del Baix Empordà. En total, aquests hotels hauran acollit més de 200 pacients, que hauran suposat més de 2.800 dies d’estada.\nAquesta iniciativa ha permès alleugerir la càrrega assistencial dels centres hospitalaris durant la crisi del coronavirus. L’Hotel Trias de Palamós ha acollit pacients que no podien fer l’aïllament a casa seva per dificultats del seu entorn (ja sigui perquè no tenien un habitatge adequat, per conviure amb persones fràgils a les quals podrien contagiar fàcilment, etcètera), pacients autònoms i pacients amb simptomatologia lleu o asimptomàtics. Per la seva banda, l’hotel La Vostra Llar ha acollit persones amb dependència que residien a centre Palafrugell Gent Gran, amb l’objectiu d’alliberar una planta d’aquest centre per convertir-la en una ampliació de l’Hospital de Palamós. Per tant, aquest establiment no ha acollit pacients amb coronavirus.\nEl dia 30 de març es va activar el Trias de Palamós i va ingressar fins el 8 de maig a 21 pacients que van suposar 243 estades. Aquest establiment es va preparar i adaptar per a poder atendre a els pacients amb l’equipament adequat, professionals i serveis necessaris que inclouen serveis d’alimentació, bugaderia, neteja i gestió de residus que ha estat prestant l’empresa especialitzada del grup SSIBE, Emporhotel. El responsable administratiu del centre s’ha fet càrrec de la coordinació de tots els serveis.\nArticle anteriorL’Ajuntament de Begur obrirà portes en l’inici de la fase 1 del pla de desconfinament\nArticle següentLes platges de Palamós, a punt per la fase 3 del desconfinament


El Rayo de Paula Fernández empata i s’apropa a la salvació - Regió7\nEl Rayo de Paula Fernández empata i s’apropa a la salvació\nL’equip de la fruitosenca va sumar un punt contra el Betis (1-1) i en té 5 de marge amb 9 en joc\nPaula Fernández marca la bètica Mari Paz | LA LIGA\nLa batalla per la permanència és el principal focus d’atenció a la Lliga Iberdrola, un cop el Barça ja va sentenciar el títol fa quinze dies i les altres dues places per disputar la propera Lliga de Campions estan pràcticament decidides a favor del Real Madrid i el Llevant. Quan només falten tres jornades pel final del campionat -i amb 4 partits pendents, tres d’ells de les blaugranes-, la lluita per escapar de les quatre places de descens es presenta emocionant si bé el forat entre l’Eibar i el Rayo Vallecano de la fruitosenca Paula Fernández respecte del Deportivo, el primer dels equips en la zona perillosa, és de cinc punts.\nTot i que es avançar en el minut 11 amb un gol de Sheila, el Rayo Vallecano no va poder treure els tres punts del Felipe del Valle perquè el Betis (on la manresana Marta Perarnau no va jugar) va empatar poc abans del descans amb una diana d’Ana González i el marcador ja no es va moure més. En el segon temps, les madrilenyes van intentar sumar els tres punts davant d’un rival que tampoc té la salvació assegurada, i Paula va tenir una bona ocasió en un xut de falta que la portera Gérard va aturar.\nEn la propera jornada, d’aquí a dos caps de setmana, les de Carlos Santiso rebran el Santa Teresa en un partit clau. L’equip de Badajoz és a hores d’ara sis punts per sota, però té un partit pendent al camp de la Reial Societat que es jugarà aquest diumenge.\nUn derbi molt intens\nPenúltim és l’Espanyol després de perdre un punt a darrera hora en el derbi contra el Barça, on la sesrovirenca Jana Fernández va entrar al camp al minut 77 substituint Pereira. Les de Lluis Cortès van rebre dos gols en un partit per primer cop a la Lliga aquesta temporada, i l’Espanyol les va posar contra les cordes.\nCrnogorjevic va avançar el Barça al minut 6, i semblava que a la ciutat esportiva de Sant Adrià es viuria una nova golejada. Però un Espanyol coratjós va aprofitar un penal comès per Pereira que va transformar Baudet al minut 17, i 10 després Paños no va aturar bé una centrada i Szymanovski va rematar a gol. Guijarro va empatar al 38. En el segon temps, la intensitat va pujar de to i l’Espanyol va estar a punt de trencar la ratxa del Barça, que ha guanyat tots els partits, però Mariona va anotar al 93 de cap desfermant l’eufòria barcelonista i el desencís local.\nL’Eibar de la portera igualadina Noèlia Garcia, actualment lesionada, va perdre a casa amb el València per culpa del gol d’Anita al minut 42. Les basques hauran de suar encara per assegurar la permanència.\nÚltim tren per a la Reial\nLa Reial Societat, on la monistrolenca Núria Mendoza va jugar els 90 minuts i va veure una targeta groga, no va passar de l’empat sense gols en la visita de l’Atlètic –la golejadora local, Nakihari, va fallar un penal– i veu com s’allunya el bitllet europeu. Les de Natàlia Arroyo juguen diumenge vinent l’esmentat partit amb el Santa Teresa, i si no sumen els tres punts aniran en la propera jornada al camp del Real Madrid amb totes les opcions exhaurides.\nEl Llevant va superar un altre obstacle en el camí que porta a la Lliga de Campions. Tot i que es va avançar al camp del Madrid, amb gols d’Andonova i la pitxitxi Esther, les locals van empatar mitjançant Mónica i Maca, i només el gol en pròpia porta d’Okeke al 74 li va donar els tres punts.\nEl Barça perseguirà a Leganés la Copa de la Reina i la gesta del triplet\nLes blaugrana jugaran dimecres amb el Madrid CFF, i el Llevant i l’Atlètic seran a l’altra semifinal\nMai abans cap equip de l’estat espanyol havia guanyat la Lliga de Campions i, per tant, no havia estat en disposició de conquerir el triplet. El Barça, però, té l’oportunitat aquesta setmana de sumar a aquests dos trofeus el de la Copa de la Reina, que es disputarà en format de Final a 4 a l’estadi de Butarque, de Leganés.\nEl rival en la primera semifinal, que es jugarà dimecres (19 h) serà el Madrid CFF, un els equips de la part mitja-alta de la Lliga Iberdrola. En el partit de Lliga, el Barça va guanyar a la capital espanyola per 0-2, i es retrobarà amb les blanques el primer cap de setmana de juny en l’antepenúltima jornada.\nLes jugadores de Lluís Cortès arriben a la cita amb la motivació molt alta: tal i com es va poder veure en el derbi contra l’Espanyol de dissabte, que va decidir Mariona amb un gol en el temps de descompte, l’equip no ha caigut en res que s’assembli al relaxament després de les dues gestes signades recentment.\nL’altra semifinal, que tindrà lloc dijous (20 h), enfrontarà l’Atlètic de Madrid i el Llevant, que ja es van veure les cares al gener en la final de la Supercopa amb triomf matalasser. La final es disputarà diumenge (20 h). Curiosament, fa només tres mesos el Barça va guanyar la Copa de la Reina del curs passat en vèncer el Logroño.


#Antiagenda de La Penya del Morro (13/04/2012) | El blog de l'Eli Capdevila.\n← Titanic The Exhibition al Museu Marítim\n#Antiagenda de La Penya del Morro (20/04/2012) →\n#Antiagenda de La Penya del Morro (13/04/2012)\nPosted on Abril 13, 2012\tby EliCapdevila\n19è Dia del Graller\n14, 20, 21 i 22 d’abril. A diferents espais. www.grallersdevilafranca.cat\nAmb la presentació del llibre Repertori per a gralla de Joseph Mercader Ramon (a) Astó (1886-1964). 1r volum, a càrrec dels Grallers de la Torre, s’obre demà dissabte el 19è Dia del Graller, una celebració que aplega la majoria de propostes el cap de setmana següent.\nAbans, però, dissabte a la nit, al restaurant Gatzara, tindrà lloc el Carajillo-concert de gralles. Serà divendres 20 quan es trobaran escoles de música tradicional del Penedès i es farà la presentació del projecte Tocanet.\nDissabte 21 al matí, a l’escola municipal de música Maria Dolors Calvet, començaran els tallers de percussió, d’arranjament d’inxes i de tècnica Alexander. A 2/4 de 7 de la tarda, tothom que vulgui podrà fer un tomb per la vila, amb els Moros i Cristians de Lleida.\nDiumenge 22, havent esmorzat, les colles de grallers sortiran en cercavila des de la Font dels Alls. Al migdia, a la plaça de Sant Joan, tindrà lloc el concert de totes les colles participants. Entremig actuaran els Castellers de Vilafranca i es farà un acte de reconeixement a Xavier Orriols i Sendra, músic, lutier, professor i investigador.\nDurant tot el matí, a la plaça de Sant Joan, hi haurà la VIII Fira de Lutiers\nDel 13 al 15 d’abril. Dalt la Vila, platja dels Pescadors i masia de Canyadó. www.festamedieval.entitatsbadalona.net\nBadalona reivindica el seu passat medieval a través d’una festa que amb els anys ha anat creixent en qualitat i nombre d’activitats i que, des de l’any passat, té un fil argumental basat en una invasió pirata, com les que eren freqüents en aquest racó de la Mediterrània durant l’edat mitjana.\nÉs per això que, durant aquest cap de setmana, una munió de pirates comandats pel sanguinari cabdill corsari Catxidiable tornaran a atemorir pescadors i pagesos de la tranquil·la vila de Badalona. El que va començar fa catorze anys com un modest mercat medieval a l’entorn de la masia de Canyadó, s’ha convertit en una festa que implica centenars de veïns, entitats i empreses que posen el seu gra de sorra perquè la convocatòria tingui tots els ingredients de l’època. La festa, que ha sumat també escenaris, comença avui a Dalt la Vila, el nucli medieval de Badalona. La principal novetat d’aquest any és la participació del vaixell Ciutat de Badalona.\n20 h. Arribada dels nobles a la plaça de Font i Cussó\n10.30. Desembarcament pirata a la platja dels Pescadors\n20.30. Atac pirata a la plaça de la Baixadeta\n21 h. Cremada de la masia de Can Canyadó\n12 h. Torneig medieval a la plaça de la Baixadeta\n17 h. Danses medievals a la plaça de la Baixadeta\n14 i 15 d’abril. Al recinte firal, de 10 a20h. www.campllong.cat\nMentre hi ha fira, les activitats complementàries no s’aturen i converteixen el certamen en “una oferta lúdica familiar”, diu l’alcalde de Campllong, Lluís Freixas. El programa inclou actes ja tradicionals, com el concurs morfològic de vaques de raça frisona, amb 30 edicions, o el 15è concurs de paletes, i propostes noves, com ara els tastets de proximitat, l’exhibició d’esports rurals bascos o la primera trobada de vehicles clàssics.\nAquesta entrada s'ha publicat en Antiagenda i etiquetada amb badalona, campllong, gralles, penya del morro, radio sant just, vilafranca. Afegiu a les adreces d'interès l'enllaç permanent.